เรื่องร้องเรียน: ปัญหาการปล่อยและละเลยผู้สูงอายุ ทอดทิ้งไว้นอกเคหสถาน สร้างความลำบากใจให้เพื่อนบ้านบ่อยครั้ง
การดำเนินการของเจ้าหน้าที่: วันที่ 3 ธ.ค.65 เจ้าหน้าที่ฝ่ายพัฒนาชุมชนฯ ได้ลงพื้นที่ตรวจสอบข้อเท็จจริงแล้ว พบว่าผู้สูงอายุชื่อ  นางสังวาลย์ อยู่เย็น อายุ 97 ปี อาศัยอยู่บ้านเลขที่ 38/118 ซ.ทวีวัฒนา-กาญจนาภิเษก 15 แขวงทวีวัฒนา เขตทวีวัฒนา กทม. พื้นเพเดิมเป็นคนจังหวัดลพบุรี มาอาศัยอยู่กับบุตรสาว อายุ 73 ปี  ซึ่งเป็นข้าราชการบำนาญกทม.ป่วยเป็นโรคไต หลานสาวและบุตรของหลาน อายุ 5 ขวบ รวมอยู่ด้วยกันทั้งหมด 4 คน สอบถามบุตรและหลานให้ข้อมูลว่า ผู้สูงอายุมีอายุมากแล้ว มีอาการหลงลืม หูตึง พูดจาไม่รู้เรื่อง ดื้อ และชอบโวยวาย จะชอบมานั่ง นอนอยู่นอกบ้านเพราะลมเย็น ตรวจสอบในบ้านจะมีกลิ่นเหม็นอับ กลิ่นฉี่ อากาศไม่ถ่ายเท และได้เลี้ยงสุนัขไว้ในบ้าน 3 ตัว เลี้ยงแมว 9 ตัว ปกติแล้วจะมีลูกสาวและหลานสาวคอยดูแล และมีบางวันหลานจะต้องพาแม่ไปล้างไต  ผู้สูงอายุจะอยู่บ้านคนเดียว มีบางครั้งจะมีเดินออกไปข้างนอกบ้านเนื่องจากประตูรั้วล็อคไม่ได้       ในเบื้องต้นเพื่อให้คนในครอบครัวดูแลผู้สูงอายุอยู่อย่างปลอดภัย เจ้าหน้าที่จึงได้ให้คำแนะนำ ดังนี้ 1. หาโซ่มาคล้องประตูรั้วบ้านช่วงที่ออกไปล้างไตข้างนอกอาจใช้เวลาไม่นาน ทำให้ไม่มีคนดูแลผู้สูงอายุที่มีอาการหลงลืม เพื่อป้องกันไม่ให้ผู้สูงอายุเดินออกไปข้างนอกบ้านอาจเป็นอันตรายได้ 2.รักษาความสะอาดภายในบ้าน เปิดประตู หน้าต่าง เพื่อระบายอากาศ และกลิ่นเหม็นอับภายในบ้าน 3.ดูแลผู้สูงอายุซึ่งเป็นมารดาและยายอย่างคนในครอบครัว      ซึ่งบุตรและหลานของผู้สูงอายุได้รับทราบ และจะปฏิบัติตามคำแนะนำของเจ้าหน้าที่
ความเห็นของผู้แจ้ง: ขอบคุณเจ้าหน้าที่มากครับที่ใส่ใจช่วยเหลือผู้สูงอายุ ชื่นชมมากๆครับ เป็นกำลังใจให้เจ้าหน้าที่ทุกท่าน ที่ไม่ละเลยความเดือดร้อนของประชาชนครับ
พื้นที่: แขวงทวีวัฒนา เขตทวีวัฒนา กรุงเทพมหานคร